**Ա Մ Փ Ո Փ Ա Թ Ե Ր Թ**

««Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ, լրացումներ և գնման պայմանագրերում փոփոխություններ կատարելու մասին» Հայաստանի Հանրապետության կառավարության որոշման նախագծի

|  |  |  |
| --- | --- | --- |
| **1.ՀՀ ֆինանսների նախարարություն** | | **03.05.2022թ.** |
| N **01/8-4/7725-2022** |
| 1. Նախագծով առաջարկվում է ՀՀ 2022թ-ի պետական բյուջեի «1072» ծրագրի «31009. ՀՀ տարածքում վարձակալի կողմից չսպասարկվող շուրջ 560 բնակավայրերում ջրամատակարարման և ջրահեռացման համակարգերի կառուցում» միջոցառման գծով նախատեսված 195,000.0 հազար դրամից 76,909.7 հազար դրամ վերաբաշխել Արարատ համայնքի Գրիբոյեդով փողոցի ջրամատակարարման համակարգի, դեռևս 2020թ-ին կատարված հիմնանորոգման աշխատանքների ֆինանսավորմանը՝ 71,629.7 հազար դրամ, և նոր նախագծանախահաշվային փաստաթղթերի ձեռքբերմանը՝ 5,280.0 հազար դրամ։   Նախագծի տեղեկանք հիմնավորման համաձայն նոր նախագծանախահաշվային փաստաթղթերի անհրաժեշտությունը պայմանավորված է արդեն կատարված աշխատան­քների՝ փորձագիտական դրական եզրակացություն ստացած նախագծանա­խահաշվային փաստաթղթերով նախատեսված կոնցեպտուալ մի շարք լուծումների փոփոխություններով, ինչը գերազանցում են օրենսդրությամբ սահմանված առավելագույն 15% շեմը: Այլ կերպ՝ նախատեսվում է նախագծանախահաշվային փաստաթղթերը համապատաս­խանեցնել արդեն իսկ կատարված աշխատանքներին:  Նկատի ունենալով, որ Նախագծով ներկայացված խնդիրը հանդիսանում է քաղաքաշինական, ուստի անհրաժեշտ է դրա լուծման վերաբերյալ ՀՀ քաղաքաշինության կոմիտի դիրքորոշումը: | Չի ընդունվել։  Նախագծի վերաբերյալ ՀՀ քաղաքաշինության կոմիտեն դիտողություններ և առաջարկություններ չի ներկայացրել։ | |
| 1. Նախագծի տեղեկանք հիմնավորման մեջ նշվում է, որ «1072» ծրագրի «31009» միջոցառման գումարների վերաբաշխումը հետագայում չի առաջացնի դրանց վերա­կանգնման անհրաժեշտություն:   Նշվածով պայմանավորված հայտնում ենք, որ միջոցառման ընդունման անհրա­ժեշտությունը հիմնա­վորվել է 2022-2024 թվականների բյուջետային գործընթացի քննար­կումների բոլոր փուլերում: Նկատի ունենալով այն հանգամանքը, որ վերաբաշխվող գումարը կազմում է շինարարական աշխատանքների գծով նախատեսված միջոցների՝ 182,400.0 հազար դրամի շուրջ 42 %-ը և հաշվի առնելով, որ ՀՀ պետական բյուջեի արդյունավետ կատարման գործում առանցքային նշանակություն ունի բյուջետային գործ­ընթացների շրջանակներում աշխա­տանքների համար անհրաժեշտ միջոցների ճիշտ, հասցեական պլանավորումն ու արդյունավետ օգտագործումը, հետևաբար հիմնավորման անհրա­ժեշտություն ունի այն հանգամանքը, թե ինչով է պայմանավորված միջոցների վերաբաշխումը:  Բացի այդ, անհրաժեշտ է նշել, որ ՀՀ ՏԿԵ նախարարության կողմից 22.03.2022թ ներկայացված N ԳՍ/15.3/6992-2022 գրությամբ շրջանառության մեջ է դրվել ՀՀ կառավարության որոշման նախագիծ, որով առաջարկվում է «1072» ծրագրի «31009» միջոցառման «Շենքերի և շինությունների շինարարություն» հոդվածով ինն ամսվա ճշտված չափաքանակի 84,900.0 հազար դրամ գումարը նվազեցնել 26,450.0 հազար դրամի չափով: Ելնելով վերոգրյալից` հնարավոր չէ այն նվազեցնել ևս 76,909.7 հազար դրամի չափով: | Ընդունվել է։  ՀՀ պետական բյուջեով «1072» ծրագրի «31009» միջոցառման հատկացված գումարը նախատեսված է նախագծանախահաշվային փաստաթղթերի և շինարարական աշխատանքների համար։ Նախագծանախահաշվային փաստաթղթերի ձեռքբերման գնման գործընթացը առաջիկայում կմեկնարկեն պլանավորված 3 օբյեկտների փոխարեն՝ 2 օբյեկտների հմար։  ՀՀ կառավարության 19.05.2022թ. N 708-Ն որոշմամբ 26,450.0 հազար դրամը նվազեցվել է «1004» ծրագրի «31010» միջոցառումից։ | |
| 1. Ինչ վերաբերում է Նախագծին, ապա հայտնում ենք.   1) Նախագծի 2-րդ կետի 1-ին ենթակետի արդյունքում ըստ էության նախատեսվում է «ՋԻՆՋ» ՍՊԸ-ի հետ մեկ անձից գնման ձևով ձեռք բերել նախագծային փաստաթղթերի մշակման աշխատանքներ: Այս կապակցությամբ, հաշվի առնելով, որ Նախագծի հաստատման համար կպահանջվի շուրջ 20 օր, գտնում ենք, որ պատվիրատուն կարող է հիմք ընդունելով «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետը, ընթացակարգը կազմակերպել գնանշման հարցման ձևով, նկատի ունենալով, որ պայմանագիրը կսկսի գործել ֆինանսական միջոցներ նախատեսվելու դեպքում:  Միաժամանակ, եթե նշված գնման ձևը կիրառելի չլինի հրատապության խնդիրներով պայմանավորված, ապա ՀՀ կառավարության 04.05.2017թ. N 526-Ն որոշմամբ հաստատված կարգի 23-րդ կետի 5-րդ ենթակետի «գ» պարբերությունը պատվիրատուին տալիս է հնարավորություն առանց ՀՀ կառավարության կողմից թույլտվություն ստանալու հանգամանքի, հրատապ կարիքի բավարարումն իրականացնել մեկ անձից գնման ձևով՝ ընթացակարգի կազմակերպումն իրականացնելով էլեկտրոնային գնումների համակարգի միջոցով: Պայմանագիրը հնարավոր է կնքել 8-10 օրվա ընթացքում:  Ելնելով վերոգրյալից առաջարկում ենք խմբագրել Նախագծի 1-ին և 4-րդ կետերը:  2) Նախագծի 2-րդ կետում արձանագրել, որ «Բիլդեր Քոնսթրաքշն» ՍՊԸ-ն, ինչպես նշված է Նախագծի ընդունումը հիմնավորող փաստաթղթերում, աշխատանքներն իրականացնելու է 2021 թվականի մայիսի 6-ին կնքված թիվ ՋԿ–ՀՄԱԱՇՁԲ-21/6-Ա կնքված պայմանագրի արժեքի սահմաններում: | Չի ընդունվել:  Նախագծային փաստաթղթերի հեղինակը «ՋԻՆՋ» ՍՊԸ-ն է, և նախագծի հեղինակային իրավունքը պատկանում է Ընկերությանը: Շինարարության ընթացքում հեղինակային հսկողությունը իրականացվել է «ՋԻՆՋ» ՍՊԸ-ի կողմից:  Նախագծային փոփոխությունները փաստացի նախատեսվում է համապատաս­խանեցնել արդեն իսկ կատարված աշխատանքներին սակայն փոփոխությունները գերազանցում են օրենսդրությամբ սահմանված առավելագույն 15% շեմը: Ելնելով վերը նշված հանգամանքներից՝ առաջարկվում է նախագծային փոփոխությունները իրականացնել ՋԻՆՋ» ՍՊԸ-ի կողմից:  Ընդունվել է: | |
| **2.Հայաստանի տարածքային զարգացման հիմնադրամ** | | 22.04.2022թ. |
| N Ե//703-22 |
| Դիտողություններ և առաջարկություններ չկան։ |  | |
| **3.ՀՀ քաղաքաշինության կոմիտե** | | 17․05․2022թ. |
| N01/18/5004-2022 |
| Դիտողություններ և առաջարկություններ չկան։ |  | |
| **4.«Ճանապարհային դեպարտամենտ» հիմնադրամ** | | 25.04.2022թ. |
| N **01//1155-2022** |
| «Ճանապարհային դեպարտամենտ» հիմնադրամը ««Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ, լրացումներ և գնման պայմանագրերում փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ առարկություններ չունի։  Միաժամանակ, առաջարկում ենք նախագծի 1-ին կետում «3» թիվը փոխարինել «2» թվով, 2-րդ կետի 3-րդ ենթակետում՝ «1-ին կետի» բառերը փոխարինել «2-րդ կետի» բառերով, իսկ 3-րդ կետում «կետերում» բառը փոխարինել «կետում» բառով։ | Ընդունվել է։ | |
| **5. ՀՀ ՎԱՐՉԱՊԵՏԻ ԱՇԽԱՏԱԿԱԶՄ** | | 17.06.2022թ. |
| N 02/16.16/19404-2022 |
| 1. Նախագծի 1-ին կետով առաջարկվում է անհետաձգելի համարել (…) ջրամատակարարման և ջրահեռացման ցանցերի վերակառուցման աշխատանքները և այն իրականացնել մեկ անձինց գնման միջոցով: Այս առումով հարկ է նշել, որ նախագծի նախաբանում նշված «Գնումների մասին»  օրենքի 23-րդ հոդվածի 1-ին մասի 2-րդ կետի համաձայն՝ գնումը կարող է կատարվել մեկ անձից եթե՝   արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, *գնման այլ ձևերի կիրառումը ժամկետի առումով անհնար է***,** պայմանով, որ նման պահանջը *հնարավոր չէր օբյեկտիվորեն կանխատեսել:* Նախագծի հիմնավորումների ուսումնասիրությունից պարզ է դառնում, որ խնդրի մասին լիազոր մարմինը տեղեկացվել է դեռևս 2020 թվականի հուլիսի 6-ին, որի պարագայում առերևույթ առկա չէ «Գնումների մասին»  օրենքի 23-րդ հոդվածի 1-ին մասի 2-րդ կետով սահմանված հիմքով մեկ անձինց գնում կատարելու հիմքը: | Չի ընդունվել:  Ջրային կոմիտեի կողմից հիմք է ընդունվել ՀՀ կառավարության 2021 թվականի ապրիլի 15-ի N 536-Ն որոշման դրույթները, համաձայն որի թույլատրվել է նշված ջրամատակարարման և ջրահեռացման ցանցերի վերակառուցման աշխատանքների գնման կարիքը գնահատել անհետաձգելի: | |
| 1. Ներկայացված նախագծի 2-րդ կետի 2-րդ և 3-րդ ենթակետերով նախատեսվում է թույլատրել գնման պայմանագրերում կատարել փոփոխություններ,  աշխատանքների չկատարված մասի համար սահմանելով կատարման նոր ժամկետ: Սակայն հիմնավորումից պարզ չէ պայմանագրերի ժամկետներն ավարտվել են, թե ոչ, նկատի ունենալով, որ ավարտված պայմանագրերի ժամկետները չեն կարող երկարաձգվել: | Չի ընդունվել:  Պայմանագրերի ժամկետներն ավարտվել են և նախագծի հիմնավորմամբ նշվել են ժամկետների չպահպանման պատճառները: Պայմանագրերը ավարտված չեն, քանի որ Պայմանագիրը գործում է մինչև կողմերի պայմանագրով ստանձնած պարտավորությունների ողջ ծավալով կատարումը։ | |
| 3.Նախագծի 2-րդ կետի 4-րդ ենթակետով նշված է՝ պատվիրակել «Ջինջ» ՍՊԸ-ին՝ ապահովել նախագծային փոփոխությունների փորձաքննության իրականացման գործընթացը: Սակայն, հարկ է նկատի ունենալ, որ կառավարությանը այդպիսի լիազորություն չունի, հետևաբար՝ այդ դրույթը անհրաժեշտ է նախագծից հանել: | Ընդունվել է: | |
| 4.Նախագծի 2-րդ կետի 3-րդ ենթակետով առաջարկվում է՝ սահմանել կատարման նոր ժամկետ, բայց ոչ ուշ, քան մինչև 2022 թվականի օգոստոսի 30-ը՝ *չկիրառելով* ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 33-րդ և 56-րդ կետերի 4-րդ ենթակետերի պահանջները: Առաջարկվող կարգավորումը չի բխում «Նորմատիվ իրավական ակտերի մասին» ՀՀ օրենքի պահանջներից, հաշվի առնելով այն հանգամանքը, որ հիշյալ օրենքում առկա չէ գործող որևէ իրավական նորմի *չկիրառելու* հետ կապված կարգավորում: | Չի ընդունվել:  Գնման գործընթացի առանձնահատկություններով պայմանավորված` Հայաստանի Հանրապետության կառավարության որոշումներով կարող են սահմանվել սույն կարգով չնախատեսված նորմեր: | |
| **Ֆինանսատնտեսական նախարարական կոմիտե** | | **04.04.2022թ.** |
| **NԿԱ/194-2022** |
| Տալ դրական դիրքորոշում՝ պայմանով, որ՝  1) Ֆինանսների նախարարի տեղակալ Արմեն Հայրապետյանի առաջարկությամբ՝ նախագիծը Ֆինանսների նախարարության կողմից ներկայացված դիտարկումների մասով ևս մեկ անգամ կքննարկվի Քաղաքաշինության կոմիտեի հետ.  2) Վարչապետի աշխատակազմի ղեկավարի տեղակալ Բագրատ Բադալյանի առաջարկությամբ՝ Քաղաքաշինության կոմիտեի հետ քննարկման արդյունքում, ըստ անհրաժեշտության լրամշակված նախագիծը Վարչապետի աշխատակազմ կներկայացվի վերջինիս վերաբերյալ Ֆինանսների նախարարության կողմից ներկայացվելիք գրավոր եզրակացության հետ միասին.  3) Վարչապետի աշխատակազմի ֆինանսատնտեսագիտական վարչության պետ Մարի Կարապետյանի առաջարկությամբ որոշման նախագծի հավելվածներից կհանվեն առաջին կիսամյակին վերաբերելի սյունակները: | Ընդունվել է:  Ընդունվել է: | |
| **ՀՀ քաղաքաշինության կոմիտե** | | **19.07.2022թ.** |
| **N01/18.1/7524-2022** |
| ՀՀ քաղաքաշինության կոմիտեն առաջարկում է նախագծային փոփոխությունների՝ պայմանագրային դրույթների հիմքում դիտարկել ՀՀ կառավարության 2015 թվականի մարտի 19-ի N 596-Ն որոշմամբ սահմանված կարգի նորմատիվ պահանջները՝ մասնավորապես նախատեսել դրույթներ նախագծման համար հիմք հանդիսացող ելակետային նյութերի պարտադիր առկայության վերաբերյալ: | Չի ընդունվել:  ՀՀ կառավարության 2015 թվականի մարտի 19-ի N 596-Ն որոշմամբ սահմանված կարգի 30-րդ կետի համաձայն, ինժեներական ենթակառուցվածքների նախագծման հիմք են հանդիսանում անհրաժեշտ տեխնիկական պայմանները կամ ելակետային տվյալները։  Հաշվի առնելով, որ Հայստանի տարածքային զարգացման հիմնադրամի (ՀՏԶՀ) պատվերով ՋԻՆՋ ՍՊԸ-ի կողմից մշակված <<ՀՀ Արարատի մարզի գ․ Արարատ համայնքի ջրամատակարարման համակարգի վերակառուցում>> աշխատանքային նախագծի (այսուհետ՝ Նախագիծ) մշակման համար հիմք են հանդիսացել ոչ միայն վերակառուցվող Գրիբոյեդով փողոցի, այլ նաև մի շարք այլ փողոցների ջրագծերի փոխարինմանը, ինչպես նաև ջրամատակարարման համակարգի վերակառուցմանն ուղղված այլ միջոցառումների իրականացման ելակետային տվյալները, (որոնց համապատասխան նախագծողի կողմից մշակվել են աշխատանքների ծավալաթերթ), հետևաբար Կապալառուի կողմից միայն Գրիբոյեդով փողոցի ճանապարհաշինական ծրագրի շրջանակներում իրականացված ջրագծերի փոխարինման աշխատանքները չէին կարող լիովին համապատասխանել Նախագծի պահանջներին՝ ելնելով հետևյալ նկատառումներից․  1․ տվյալ փուլում հարևան փողոցների ջրագծերը չեն փոխարինվում, սակայն կողային միացումների հանգույցները այնուամենայնիվ պետք է նախատեսվեն, հետագայում միացումներն առանց վերակառուցված ճանապարհահատվածի քանդման իրագործելու համար։  2․ ճանապարհաշինական ծրագրի արդյունքում Գրիբոյեդով փողոցի ճանապարհահատվածի լայնական մասի ընդլայնում է նախատեսվել, որի արդյունքում Նախագծով ընտրված ջրագծերի ուղեգծերի փոփոխման անհրաժեշտություն է առաջացել։ Հաշվի առնելով ՀՀ քաղաքաշինության նախարարի 14․10․2014թ․ հրամանով հաստատված <<Քաղաքաշինություն. Քաղաքային եւ գյուղական բնակավայրերի հատակագծում եւ կառուցապատում>> ՀՀՇՆ 30-01-2014 շինարարական նորմերի 156-րդ կետի պահանջները՝ ինժեներական ցանցերն առավելապես պետք է տեղաբաշխվեն փողոցների և ճանապարհների լայնական սահմաններում, մայթերի տակ, իսկ 157-րդ կետում նշվում է, որ ճանապարհների երթևեկելի մասերի ծածկույթների հիմնական շինարարության կամ վերակառուցման ժամանակ դրանց տակ գտնվող ինժեներական ցանցերն անհրաժեշտ է տեղափոխել մայթերի կամ բաժանարար գոտիների տակ։  Հաշվի առնելով վերոնշյալը, Կապալառուի կողմից կիրառվել են այլ մոտեցումներ, որոնք զգալիորեն տարբերվում են վերոնշյալ Նախագծի լուծումներից։ | |
| **1.ՀՀ ֆինանսների նախարարություն** | | **01.08.2022թ.** |
| **N 01/8-4/13444-2022** |
| 1. Նախագծով առաջարկվում է ՀՀ 2022թ-ի պետական բյուջեի «1072» ծրագրի «31009. ՀՀ տարածքում վարձակալի կողմից չսպասարկվող շուրջ 560 բնակավայրերում ջրամատակարարման և ջրահեռացման համակարգերի կառուցում» միջոցառման գծով նախատեսված 195,000.0 հազար դրամից 76,909.7 հազար դրամ վերաբաշխել Արարատ համայնքի Գրիբոյեդով փողոցի ջրամատակարարման համակարգի, դեռևս 2020թ-ին կատարված հիմնանորոգման աշխատանքների ֆինանսավորմանը՝ 71,629.7 հազար դրամ, և նոր նախագծանախահաշվային փաստաթղթերի ձեռքբերմանը՝ 5,280.0 հազար դրամ։   Համաձայն Նախագծի տեղեկանք հիմնավորման՝ նոր նախագծանախահաշվային փաստաթղթերի անհրաժեշտությունը պայմանավորված է արդեն կատարված աշխատանքների՝ փորձագիտական դրական եզրակացություն ստացած նախագծանախահաշվային փաստաթղթերով նախատեսված կոնցեպտուալ մի շարք լուծումների փոփոխություններով, ինչը գերազանցում են օրենսդրությամբ սահմանված առավելագույն 15% շեմը: Այլ կերպ՝ նախատեսվում է նախագծանախահաշվային փաստաթղթերը համապատասխանեցնել արդեն իսկ կատարված աշխատանքներին:  Նկատի ունենալով, որ Նախագծով ներկայացված խնդիրը հանդիսանում է քաղաքաշինական, ուստի անհրաժեշտ էինք համարել դրա լուծման վերաբերյալ ՀՀ քաղաքաշինության կոմիտի դիրքորոշումը:  Ամփոփաթերթի համաձայն ՀՀ քաղաքաշինության կոմիտեն առաջարկում է նախագծային փոփոխությունների՝ պայմանագրային դրույթների հիմքում դիտարկել ՀՀ կառավարության 2015 թվականի մարտի 19-ի N 596-Ն որոշմամբ սահմանված կարգի նորմատիվ պահանջները, մասնավորապես նախատեսել դրույթներ նախագծման համար հիմք հանդիսացող ելակետային նյութերի պարտադիր առկայության վերաբերյալ, ինչը ՀՀ ՏԿԵՆ-ի կողմից չի ընդունվել:  Կարևորելով ՀՀ քաղաքաշինության կոմիտեի առաջարկությունը և նկատի ունենալով, որ Նախագծով նախատեսվում է ձեռք բերել նոր նախագծանախահաշվային փաստաթղթեր, առաջարկում ենք Նախագծում նախատեսել նոր կետ, որի համաձայն Նախագծով «Շենքերի և շինությունների կապիտալ վերանորոգում» հոդվածով նախատեսված հատկացման ֆինանսավորումը ծրագրի պատասխանատու պետական մարմինը կիրականացնի աշխատանքների փորձագիտական դրական եզրակացություն ունեցող նախագծանախահաշվային փաստաթղթերի առկայության դեպքում: | Ընդունվել է։  Ներառվել է Նախագծի 3-րդ կետում։ | |
| 1. Նախագծի 2-րդ կետի 1-ին ենթակետի համաձայն նախատեսվում է մեկ անձից գնման ձևով «ՋԻՆՋ» ՍՊԸ-ի հետ ձեռք բերել նախագծային փաստաթղթերի մշակման աշխատանքներ: Այս կապակցությամբ, հաշվի առնելով, որ Նախագծի հաստատման համար կպահանջվի շուրջ 20 օր, գտնում ենք, որ պատվիրատուն կարող է հիմք ընդունելով «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետը, ընթացակարգը կազմակերպել գնանշման հարցման ձևով, նկատի ունենալով, որ պայմանագիրը կսկսի գործել ֆինանսական միջոցներ նախատեսվելու դեպքում:   Միաժամանակ, եթե նշված գնման ձևը կիրառելի չլինի հրատապության խնդիրներով պայմանավորված, ապա ՀՀ կառավարության 04.05.2017թ. N 526-Ն որոշմամբ հաստատ­ված կարգի 23-րդ կետի 5-րդ ենթակետի «գ» պարբերությունը պատվիրատուին տալիս է հնարավորություն առանց ՀՀ կառավարության կողմից թույլտվություն ստանալու հանգա­մանքի, հրատապ կարիքի բավարարումն իրականացնել մեկ անձից գնման ձևով՝ ընթացակարգի կազմակերպումն իրականացնելով էլեկտրոնային գնումների համակարգի միջոցով: Պայմանագիրը հնարավոր է կնքել 8-10 օրվա ընթացքում:  Ելնելով վերոգրյալից առաջարկում ենք խմբագրել Նախագծի 1-ին կետը: | Չի ընդունվել:  Նոր մրցութային գործընթաց կազմակերպելը ընդունելի չէ, քանի որ «ՋԻՆՋ» ՍՊԸ-ի կողմից կատարվել են ինժեներական հետազոտություններ, տեղազննումներ և առկա են նախագծման համար անհրաժեշտ նախնական տվյալները: Մրցույթի արդյունքում այլ կազմակերպության ներգրավման դեպքում կպահանջվի կրկնակի ժամանակահատված և լրացուցիչ ֆինանսական միջոցներ:  Նշված հատվածում շինարարության ընթացքում հեղինակային հսկողությունը իրականացվել է «ՋԻՆՋ» ՍՊԸ-ի կողմից:  Նախագծային փոփոխությունները փաստացի նախատեսվում է համապատասխանեցնել արդեն իսկ կատարված աշխատանքներին, սակայն փոփոխությունները գերազանցում են օրենսդրությամբ սահմանված առավելագույն 15% շեմը: Ելնելով վերը նշված հանգամանքներից՝ առաջարկվում է նախագծային փոփոխություններն իրականացնել «ՋԻՆՋ» ՍՊԸ-ի կողմից: | |